Die Lim 368-munisipaliteit, wat die dorpe Nylstroom, Naboomspruit en Vaalwater insluit, het ’n kostebevel van R255 463 gekry om terug te betaal aan AfriForum. Die kostebevel het gevolg nadat AfriForum ’n hofsaak in die hooggeregshof teen die munisipaliteit gewen het oor die swak toestand en wyse waarop die vullisterrein bestuur word.
Tydens ’n patrollie is die Meyerspark-buurtwag deur ’n AfriForum-lid gekontak nadat dié lid ’n betreder in sy erf betrap het. Die verdagte het probeer vlug en het in die proses ’n ander persoon in die straat aangerand. Patrollievoertuie het betyds by die toneel opgedaag en kon daarin slaag om die verdagte vas te trek, waarna die SAPD ontbied is.
AfriForum se Meyerspark-buurtwag het ’n verdagte vasgetrek nadat hy tydens ’n rooftogpoging by ’n buurtwaglid se voordeur betrap is. Die buurtwaglid het die verdagte, wat met ’n waardevolle gesteelde resiesfiets op die vlug geslaan het, oor die radio beskryf en hy is ’n paar kilometer verder deur die buurtwag ingehaal. Die SAPD is kort daarna as steun ontbied.